Tisztelt Központi Bizottság! Tisztelt Elvtársak!

Alighanem a mélyen tisztelt elvtársaknak is a tudomására jutott, hogy az idei évadban hosszadalmas próbafolyamatok zajlottak le a Nemzeti Színházban Tamási Áron új darabjának megvalósítása érdekében. A rám ruházott felelősségnél fogva azonban úgy ítélem meg a helyzetet, hogy a darab bemutatása több nyomós oknál fogva is, veszélyes és lehetetlen.

Annak ellenére, hogy a Nemzeti Színház Intézőbizottsága úgy döntött, hogy színházunk érdemes az ’Ördögölő Józsiás’ címet viselő darab bemutatására, fenntartásaim vannak a tartalmazott jelenetek és az azok által közvetített akár rejtett üzenetek miatt is.

Aggályomnak egyik oka, hogy szilárd meggyőződésem szerint a színmű, mely már-már népi gyermekjátéknak is csúfolható, olyan szimbolikus eszközökkel igyekszik kifigurázni a kommunista politikai rendszert, mint a rendszerellenes erkölcsök hullámvölgyekben való utazása ám sorozatos győzelme. Azontúl is, a népies festése a darabnak úgy vélem, nem csak a magam értékrendszerét bolygatja meg enyhén, de a legtöbb helyesen cselekvő emberét is.

Érdemes példának venni azt a jelenetet, mikor *Bakszén* és csatlósai megérkeznek a viadalra, és villás farkukat és ördögszarvaikat eltüntetve próbálnak helyt állni, hiszen, ha fény derülne hollétükre, nem indulhatnának a megmérettetésen. Első alkalommal olvasva a művet még nem véltem felfedezni a párhuzamot, de mintha itt is a rendszer kifigurázását kapizsgálnám.

Ezen felül nem mehetünk el Dilló karaktere mellett sem, aki az akár ’jó’ akár ’rossz’ oldallal kötött szövetségnek a példája, enyhe párhuzam fedezhető fel viselkedésében a párt érdekeit értő és szolgáló átlagemberrel.

Ezen gondolatok okán tehát szeretném arra kérni a tisztelt Bizottságot, hogy tekintsenek az ügyre némileg, és határozzanak abban a kérdésben, hogy megtarthatjuk-e a premiert szeptemberben vagy sem. Meglátásom szerint a jelen politikai helyzetben kockázatos lenne, következő évad repertoárjában azonban elképzelhetőnek tartom. Fáradságukat előre is köszönöm és békés időket kívánok!

Testvéri kommunista üdvözlettel:

Major Tamás

Kelt: 1957. június 14.